**คำนำ**

โรงเรียนป่าเด็งวิทยา ได้จัดทำแผนปฏิบัติการประจำปีงบประมาณ พ.ศ.2563 เพื่อใช้เป็นกรอบในการดำเนินงานและขับเคลื่อนการบริหารจัดการศึกษา โดยมีสาระสำคัญประกอบด้วย วิสัยทัศน์ พันธกิจ เป้าประสงค์ กลยุทธ์ โครงการและกิจกรรมต่าง ๆ ซึ่งมีการวิเคราะห์ความสอดคล้องของแผนปฏิบัติการประจำปีกับแผนปฏิบัติการของสำนักงานคณะกรรมการการศึกษาขั้นพื้นฐาน และแผนปฏิบัติการของสำนักงานเขตพื้นที่การศึกษามัธยมศึกษา เขต 10 สำหรับการดำเนินงานตามแผนปฏิบัติการฉบับนี้จะบรรลุผลตามเป้าหมายความสำเร็จที่กำหนดไว้ ต้องได้รับความร่วมมือจากบุคลากรที่เกี่ยวข้องและการสนับสนุนจากทุกภาคส่วน โดยมุ่งสู่เป้าหมายสุดท้าย คือ การพัฒนาให้นักเรียนได้รับโอกาสทางการศึกษาอย่างทั่วถึง และมีคุณภาพเท่าเทียมกัน

โรงเรียนป่าเด็งวิทยา สังกัดสำนักงานเขตพื้นที่การศึกษามัธยมศึกษา เขต 10 หวังเป็นอย่างยิ่งว่าแผนปฏิบัติการเล่มนี้ จะเป็นแนวทางในการปฏิบัติงานร่วมกันระหว่างโรงเรียนกับชุมชน คณะกรรมการสถานศึกษาขั้นพื้นฐานและผู้ปกครอง เพื่อพัฒนาคุณภาพการศึกษาของโรงเรียนให้บรรลุอย่างมีประสิทธิผลสูงสุด อันจะส่งผลโดยตรงแก่นักเรียน โรงเรียน ชุมชน และส่วนราชการสืบไป

(นายอาวุธ ทัศนา)

ผู้อำนวยการโรงเรียนป่าเด็งวิทยา

(นายอรรถพล แจ้งเรือง)

ประธานคณะกรรมการสถานศึกษาขั้นพื้นฐาน

โรงเรียนป่าเด็งวิทยา